
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 208 

5 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των προϋποθέσεων και των διαδικασιών 
επιχορήγησης και ελέγχου των επενδυτικών σχε¬ 
δίων που υπάγονται στις διατάξεις του Νόμου 
2545/97 "Βιομηχανικές και Επιχειρηματικές Περιο¬ 
χές και άλλες διατάξεις" ως ισχύει. 1 

Συγκρότηση Επιτροπής Αξιολόγησης και Ειδικής Επι¬ 
τροπής Αξιολόγησης της Δράσης 2.9.4. "Ενίσχυση 
Δημιουργίας / Επέκτασης Μονάδων για τη Διαχεί¬ 
ριση / Αξιοποίηση Αποβλήτων" του Άξονα 2 του Ε. 


Π. Ανταγωνιστικότητα, του ΚΠΣ 2000-2006. 2 

Χαρακτηρισμός γεωθερμικών πεδίων. 3 


ΑΠΟΦΑΣΕΙ Σ 

Αοιθ.Οικ. 1852/116 (1) 

Καθορισμός των προϋποθέσεων και των διαδικασιών επι¬ 
χορήγησης και ελέγχου των επενδυτικών σχεδίων που 
υπάγονται στις διατάξεις του Νόμου 2545/97 "Βιομη¬ 
χανικές και Επιχειρηματικές Περιοχές και άλλες δια¬ 
τάξεις" ως ισχύει. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 "Κυβέρνηση και Κυβερνητικά Όργανα", 
όπως αυτός συμπληρώθηκε με το άρθρο 27 του 
Ν.2081/92 (ΦΕΚ 154/Α792) και τροποποιήθηκε με το άρ¬ 
θρο 1 παρ. 2α του Ν.2469/97 (ΦΕΚ38/Α797). 

2. Το Π.Δ. 229/86 "Σύσταση και Οργάνωση της Γενικής 
Γραμματείας Βιομηχανίας" όπως τροποποιήθηκε και συ¬ 
μπληρώθηκε από το Π.Δ. 396/88 "Οργανισμός της ΓΓΒ" 
και το Π.Δ.189/95 (ΦΕΚ 99/Α795) "Συμπλήρωση και τρο¬ 
ποποίηση των διατάξεων του Π.Δ. 396/88". 

3. Το Π.Δ. 27/96 "Συγχώνευση Υπουργείων Τουρισμού, 
Βιομηχανίας, Ενέργειας και Εμπορίου στο Υπουργείο 
Ανάπτυξης". 

4. Την 485/31.10.2001 (ΦΕΚ 1484/Β731.10.2001) Κοινή 
Απόφαση του Πρωθυπουργού και του Υπουργού Ανάπτυ¬ 
ξης περί ανάθεσης αρμοδιοτήτων στους Υφυπουργούς 
Ανάπτυξης. 


5. Τις διατάξειςτου Ν.2545/97 "Βιομηχανικές και Επιχει¬ 
ρηματικές Περιοχές και άλλες διατάξεις", (ΦΕΚ 254/Α797) 
ως τροποποιήθηκε και ισχύει και ειδικότερα τα άρθρα 
3,17 και 21 αυτού. 

6. Την Απόφαση 22303/788/24.6.98 "Καθορισμός τεχνι¬ 
κών και οικονομικών προϋποθέσεων που θα πρέπει να 
πληροί ο φορέας ΒΕΠΕ κ.λ.π. δικαιολογητικών, εγγρά¬ 
φων και στοιχείων, σύμφωνα με το άρθρο 4 παρ. 3 του 
Ν.2545/97" ΦΕΚ691/Β798. 

7. Το άρθρο 20 του Ν.3190/2003 "Τροποποίηση του 
Ν.2323/95 "Υπαίθριο Εμπόριο και άλλες διατάξεις" και άλ¬ 
λες διατάξεις" (ΦΕΚ249/Α703). 

8. Το Π.Δ. 327/95 (ΦΕΚ 176/Α795) "Όροι και διαδικασίες 
για την ανάθεση της εκτέλεσης και τη χρηματοδότηση έρ¬ 
γων, μελετών και υπηρεσιών που προβλέπονται σε προ¬ 
γράμματα του Υπουργείου Βιομηχανίας, Ενέργειας και 
Τεχνολογίας". 

9. Την 0(2001)550/14.3.2001 Απόφαση Επιτροπής της 
Ε.Ε. για έγκριση του Επιχειρησιακού Προγράμματος 
Ανταγωνιστικότητας, το οποίο εντάσσεται στο Κοινοτικό 
Πλαίσιο Στήριξης για τις Κοινοτικές Διαρθρωτικές Πα¬ 
ρεμβάσεις στην Ελλάδα. 

10. Την Υπουργική Απόφαση αριθ. οικ. 10392/426 (ΦΕΚ 
438/Β798) περί καθορισμού των προϋποθέσεων και της 
διαδικασίας εκταμίευσης επιχορήγησης και ελέγχου των 
επενδυτικών σχεδίων που υπάγονται στις διατάξεις του 
Ν.2545/97 "Βιομηχανικές και Επιχειρηματικές Περιοχές 
και άλλες διατάξεις", όπως αυτή έχει τροποποιηθεί με τις 
Υπουργικές Αποφάσεις 6599/312/2001 (ΦΕΚ 319/Β701) 
και 29091/1462/2001 (ΦΕΚ 1724/Β701). 

11. Το αρθ. ΙδτουΝ. 2919/2001 (ΦΕΚ 128/Α701). 

12. Τις διατάξειςτου Ν. 2860/2000 (ΦΕΚ251/Α72000) "πε¬ 
ρί Διαχείρισης Παρακολούθησης και Ελέγχου του Γ ΚΠΣ". 

13. Τις διατάξεις του Ν. 4458/65 (ΦΕΚ 33/Α765) και του 
Ν. 742/77 (ΦΕΚ319/Α777), αποφασίζουμε: 

Άρθρο 1 

1. Η επιχορήγηση έργων από συγχρηματοδοτούμενα 
από κοινοτικούς πόρους προγράμματα το πλαίσιο του Ν. 
2545/97, γίνεται ύστερα από πρόσκληση σε όλους τους 
ενδιαφερομένους σε κάθε περίπτωση φορείς. Την πρό¬ 
σκληση απευθύνει ο Υπουργός Ανάπτυξης ή ο Γενικός 
Γραμματέας Περιφέρειας κατά την έννοια των διατάξεων 
του Ν. 2860/2000 (ΦΕΚ 251/Α72000) "περί Διαχείρισης 

Παρακολούθησης και Ελέγχου του Γ' ΚΠΣ" κατά περίπτω¬ 
ση. Η πρόσκληση μπορεί να περιλαμβάνει μεταξύ των άλ¬ 
λων το συνολικό διαθέσιμο προϋπολογισμό, το είδος των 
επιλέξιμων έργων, το ύψος προϋπολογισμού της κάθε 
πρότασης, καθώς και την καταληκτική ημερομηνία υπο¬ 
βολής των προτάσεων. Το ποσοστό επιχορήγησης των 
έργων αυτών μπορεί να ανέλθει μέχρι το ανώτατο επιτρε¬ 
πόμενο όριο που προβλέπεται από το χάρτη περιφερεια¬ 
κών ενισχύσεων που έχει εγκριθεί για την Ελλάδα με απο¬ 
φάσεις της Ευρωπαϊκής Επιτροπής και το άρθρο 20 του 
Ν. 3190/2003. Η επιχορήγηση εγκρίνεται σύμφωνα με το 
αρθ. 17 παρ. 2 του Ν. 2545/97. 

2. Οι δικαιούχοι έργωνπου επιχορηγούνται σύμφωνα με 
την παραπάνω παράγραφο οφείλουν να τηρούν όλες τις 
υποχρεώσεις που απορρέουν από το εθνικό και κοινοτικό 
δίκαιο, καθώς και τους όρους της παρούσας και της από¬ 
φασης έγκρισης της χρηματοδότησης. Η μη τήρηση των 
όρων αυτών θα συνεπάγεται την έντοκο επιστροφή των 
επιχορηγήσεων που έχουν ληφθεί. 

I. ΔΙΑΔΙΚΑΣΙΑ ΕΠΙΧΟΡΗΓΗΣΗΣ ΕΡΓΩΝ ΣΕ ΒΕΠΕ 
Άρθρο 2 

1. Για να επιχορηγηθούν έργα σε ΒΕΠΕ σύμφωνα με το 
άρθρο 1 της παρούσας, ο Υπουργός Ανάπτυξης ή ο Γενικός 
Γραμματέας της οικίας Περιφέρειας καλεί τους αντίστοι¬ 
χους φορείς ΒΕΠΕ, που έχουν οριστεί σύμφωνα με το άρ¬ 
θρο 5 του Ν.2545/97, να υποβάλλουν αίτηση χρηματοδότη¬ 
σης για το εγκεκριμένο επενδυτικό τους πρόγραμμα μαζί με 
αντίγραφο του σχετικού φακέλου που υποβλήθηκε για την 
έκδοση της Απόφασης Καθορισμού του Φορέα ΒΕΠΕ.. 

2. Σε περίπτωση που το ύψος του προϋπολογισμού των 
προς χρηματοδότηση έργων σύμφωνα με την παράγρα¬ 
φο 1 του παρόντος άρθρου, δεν επαρκεί για να καλύψει 
το σύνολο των αιτούντων που πληρούντις προϋποθέσεις, 
θα οριστεί σειρά προτεραιότητας με βάση τα στοιχεία 
σκοπιμότητας και βιωσιμότητας όπως αυτά προκύπτουν 
από τις σχετικές μελέτες, καθώς και τους αναπτυξιακούς 
και περιβαλλοντικούς παράγοντες στο πλαίσιο των γενι¬ 
κότερων σχεδιασμών του Υπουργείου Ανάπτυξης ή της 
Περιφέρειας. 

3. Η συνολική επιχορήγηση έργων σε ΒΕΠΕ θα προσ¬ 
διορίζεται από την εγκριτική απόφαση του άρθρου 5 παρ. 
1 του Ν. 2545/97 ως προς το ύψος του επενδυτικού σχε¬ 
δίου που θα επιχορηγηθεί και την έγκριση του άρθρου 17 
παρ. 2 του Ν.2545/97 ως προς το ακριβές ποσοστό αυτής 
επί του ύψους του ανωτέρω επενδυτικού σχεδίου. 

4. Η ιδία συμμετοχή του φορέα ΒΕΠΕ δεν μπορεί να εί¬ 
ναι κατώτερη του 25% του εγκεκριμένου επενδυτικού 
σχεδίου. Το ποσοστό της ιδίας συμμετοχής δεν μπορεί να 
μειωθεί κατά την διάρκεια υλοποίησης του εγκεκριμένου 
επενδυτικού σχεδίου. 

Ως ιδία συμμετοχή νοείται το μετοχικό κεφάλαιο του Φο¬ 
ρέα ΒΕΠΕ, το οποίο αντλείται από εισφορές των μετόχων 
σε μετρητά, καθώς καιτο ποσό που προέρχεται από την ει¬ 
σφορά σε χρήμα που προβλέπεται από το άρθρο 7 παρ. 6 
σε συνδυασμό με το άρθρο 17 παρ. 5 του Ν.2545/97. 

Το ποσό της ιδίας συμμετοχής θα καθοριστεί ακριβώς 
μετά την ολοκλήρωση του εγκεκριμένου επενδυτικού 
σχεδίου, υπολογιζόμενο στο επιχορηγούμενο κόστος αυ¬ 
τού όπως αυτό θα καθοριστεί από την τελική έκθεση ολό¬ 
κληρου του πραγματοποιηθέντος έργου του επενδυτικού 
σχεδίου. 


5. Οι μετοχές του Φορέα ΒΕΠΕ που θα αντιστοιχούν ως 
ιδία συμμετοχή στο ύψος του εγκεκριμένου επενδυτικού 
σχεδίου, θα είναι μη μεταβιβάσιμες μέχρι την έκδοση της 
διαπιστωτικής απόφασης του άρθρου 9, παρ. 3 του 
Ν.2545/97. 

6. Γ ια την πιστοποίηση της σύναψης δανείου, πέραν της 
ιδίας συμμετοχής του Φορέα ΒΕΠΕ, θα κατατίθεται πριν 
από την καταβολή της Α’ δόσης επιχορήγησης, εγκριτική 
απόφαση αναγνωρισμένου Χρηματοπιστωτικού Ιδρύμα¬ 
τος, που λειτουργεί επίσημα στην Ελλάδα ή σε οποιοδή- 
ποτε άλλο κράτος μέλος της Ε.Ε. συνοδευόμενη από επί¬ 
σημη μετάφραση στα ελληνικά. 

Άρθρο 3 

1. Για την διασφάλιση της καλής εκτέλεσης του έργου, 
ο Φορέας ΒΕΠΕ πριν από την καταβολή της Α’ δόσης επι¬ 
χορήγησης, υποχρεούται να προσκομίσει εγγυητική επι¬ 
στολή καλής εκτέλεσης από το ΤΣΜΕΔΕ ή από Τράπεζα 
που λειτουργεί νόμιμα στην Ελλάδα ή σε οποιοδήποτε άλ¬ 
λο κράτος μέλος της Ε.Ε. συνοδευόμενη από επίσημη με¬ 
τάφραση στα Ελληνικά, ποσού ίσου με το 5% επί του 
ύψους του εγκεκριμένου επενδυτικού σχεδίου, σύμφωνα 
με το άρθρο 8 του Π.Δ. 214/99 (ΦΕΚ 183/Α799) "περί εκ¬ 
πόνησης μελετών και κατασκευών έργων ΒΕΠΕ". 

Η εγγυητική επιστολή επιστρέφεται στο φορέα ΒΕΠΕ 
μετά την έκδοση της διαπιστωτικής Υπουργικής Απόφα¬ 
σης του άρθρου 9, παρ. 3 του Ν.2545/97 με την οποία δια¬ 
πιστώνεται η ολοκλήρωση των έργων υποδομής της ΒΕ¬ 
ΠΕ και η δυνατότητα λειτουργίας της. 

2. Η καταβολή της επιχορήγησης θα πραγματοποιείται 
στις εξής φάσεις: 

Α’ ΦΑΣΗ 

Τμήμα της επιχορήγησης ίσο με το 40% αυτής θα κατα¬ 
βληθεί κατά τη διάρκεια υλοποίησης του εγκεκριμένου 
επενδυτικού σχεδίου και εφόσον διαπιστωθεί ύστερα από 
αυτοψία του Αρμόδιου Οργάνου Ελέγχου, όπως αυτό 
ορίζεται από τα άρθρα 6 και 7 της παρούσας Απόφασης, 
ότι έχει αποδεδειγμένα καταβληθεί και δαπανηθεί για την 
πραγματοποίηση του εγκεκριμένου επενδυτικού σχεδίου 
η ιδία συμμετοχή του Φορέα ΒΕΠΕ, καθώς και η συμμε¬ 
τοχή κάθε άλλης πηγής χρηματοδότησης εκτός της επι¬ 
χορήγησης, σε ποσοστό 40% του εγκεκριμένου επενδυτι¬ 
κού σχεδίου. 

Β’ ΦΑΣΗ 

Τ μήμα της επιχορήγησης ίσο με το 40% θα καταβληθεί 
κατά τη διάρκεια υλοποίησηςτου εγκεκριμένου επενδυτι¬ 
κού σχεδίου και εφόσον διαπιστωθεί ύστερα από αυτοψία 
του Αρμόδιου Οργάνου Ελέγχου, όπως αυτό ορίζεται από 
τα άρθρα 6,7 της παρούσας απόφασης, ότι έχει αποδε¬ 
δειγμένα καταβληθεί και δαπανηθεί για την πραγματο¬ 
ποίηση του εγκεκριμένου επενδυτικού σχεδίου η ιδία 
συμμετοχή του Φορέα ΒΕΠΕ και η συμμετοχή κάθε άλλης 
πηγής χρηματοδότησης εκτός της επιχορήγησης, σε πο¬ 
σοστό 80%, καθώς και το τμήμα της επιχορήγησης 40% 
το οποίο εκταμιεύθηκε κατά την Α' φάση. 

Σε περίπτωση που δεν έχει καταβληθεί η πρώτη δόση 
του 40% και ο φορέας ζητήσει την αθροιστική καταβολή 
της Α'& Β' φάσης θα πρέπει να διαπιστωθεί ότι αποδε¬ 
δειγμένα έχουν καταβληθεί και δαπανηθεί για την πραγ¬ 
ματοποίηση του επενδυτικού σχεδίου η ιδία συμμετοχή 
του Φορέα ΒΕΠΕ και η συμμετοχή κάθε άλλης πηγής χρη¬ 
ματοδότησης εκτός της επιχορήγησης, σε ποσοστό 80% 

καθώς και το 40% της συνολικής επιχορήγησης που αντι¬ 
στοιχεί στη καταβολή της Α' φάσης. 

Γ’ ΦΑΣΗ 

Το υπόλοιπο 20% της επιχορήγησης καταβάλλεται με¬ 
τά την πραγματοποίηση του συνόλου του εγκεκριμένου 
επενδυτικού σχεδίου, την έκδοση της διαπιστωτικής 
Υπουργικής Απόφασης του άρθρου 9, παρ.3 του 
Ν.2545/97 με την οποία διαπιστώνεται η ολοκλήρωση των 
έργων υποδομήςτηςΒΕΠΕ και η δυνατότητα λειτουργίας 
της, τηντελική αυτοψία του Αρμόδιου Οργάνου Ελέγχου, 
όπως ορίζεται από τα άρθρα 6 και 7 της παρούσας Από¬ 
φασης, και την υποβολή και έγκριση της τελικής Έκθεσης 
του Οργάνου Ελέγχου. 

3. Για επενδυτικά σχέδια που έχουν εγκριθεί σύμφωνα 
με τις διατάξεις του Ν. 2545/1997 με προϋπολογισμό έρ- 
γωνπλέοντων 29.347.000 ΕΥΡΩ, εφόσον περιλαμβάνουν 
επί μέρους διακεκριμένες και αυτοτελείς λειτουργικά 
Ενέργειες - Υποέργα, με καθορισμένο αντίστοιχο προϋ¬ 
πολογισμό κάθε Ενέργειας- Υποέργου, μπορεί η διαδικα¬ 
σία της επιχορήγησης και η καταβολή των δόσεων να 
πραγματοποιείται χωριστά για τον προϋπολογισμό του 
κάθε αυτοτελούς υποέργου, το οποίο περιγράφεται στην 
εγκριτική Απόφαση, και σε τρεις Φάσεις σύμφωνα με τις 
ανωτέρω Α', Β' και Γ Φάσεις του παρόντος άρθρου. Στις 
ανωτέρω περιπτώσεις, ως υλοποιούμενο επενδυτικό σχέ¬ 
διο για την εφαρμογή των διατάξεωντης παρούσας, θεω¬ 
ρείται το μέρος του συνολικού επενδυτικού σχεδίου που 
αντιστοιχεί στην κάθε μία Ενέργεια - Υποέργο. 

Άρθρο 4 

Ο φορέας ΒΕΠΕ υποχρεούται πριν την καταβολή της Α’ 
δόσης της επιχορήγησης, να προσκομίσει αντίγραφο του 
ΦΕΚ, όπου δημοσιεύτηκε το καταστατικό του ή τροπο¬ 
ποίησή του, στο οποίο να περιέχονται διατάξεις για την 
καταβολή του ποσού της ιδίας συμμετοχής στο εγκεκρι¬ 
μένο επενδυτικό σχέδιο που προέρχονται από εισφορές 
των μετόχων και στην έκδοση και ανάληψη των μετοχών 
που αντιστοιχούν σ’ αυτή και πάντοτε σύμφωνα με την 
εγκριτική ΚΥΑτου άρθρου 5 παρ. 1 του Ν. 2545/97 και την 
αντίστοιχη Υπουργική Απόφαση του άρθρου 17 παρ. 2 
του ίδιου νόμου, όπως ισχύουν. Πριν την καταβολή της Γ 
δόσης της επιχορήγησης, πρέπει να προσκομίζεται ΦΕΚ 
πιστοποίησης της αύξησης του Μετοχικού Κεφαλαίου 
που να αντιστοιχεί στο σύνολο της ίδιας συμμετοχής. 

Άρθρο 5 

Σε περίπτωση που η δαπάνη του επενδυτικού σχεδίου 
που πραγματοποιήθηκε τελικά, όπως θα καθοριστεί από 
την αναφερόμενη στο άρθρο 3 παραγρ. 2 της Απόφασης 
αυτής τελική έκθεση του συνολικού πραγματοποιηθέ- 
ντος έργου του επενδυτικού σχεδίου, είναι μικρότερη του 
αναφερόμενου στην ΚΥΑ του άρθρου 5 παρ. 1 του Ν. 
2545/97 ύψους του επενδυτικού σχεδίου, η επιχορήγηση 
θα υπολογισθεί επί του πιστοποιηθέντος κόστους του 
επενδυτικού σχεδίου. 

Άρθρο 6 

1. Με απόφαση του Γενικού Γραμματέα Βιομηχανίας 
του Υπουργείου Ανάπτυξης, μετά από εισήγηση της Διεύ¬ 
θυνσης Βιομηχανικής Χωροθεσίας και Περιβάλλοντος 
της Γενικής Γραμματείας Βιομηχανίας, συγκροτούνται 
Όργανα Ελέγχου τα οποία ελέγχουν και διαπιστώνουν 


την πορεία υλοποίησης του οικονομικού και φυσικού 
αντικειμένου των εγκεκριμένων σχεδίων έργων υποδο¬ 
μής που επιχορηγούνται με απόφαση του Υπουργού Ανά¬ 
πτυξης και πραγματοποιούνται σύμφωνα με την σχετική 
εγκριτική απόφαση, τις προϋποθέσεις του Ν. 2545/1997, 
τις διατάξεις του Π.Δ. 214/99 και των λοιπών διατάξεων 
που ισχύουν σχετικά. 

Το κάθε Όργανο Ελέγχου συγκροτείται από (3) υπαλ¬ 
λήλους της Γενικής Γραμματείας Βιομηχανίας. Στα Όρ¬ 
γανα Ελέγχου δύναται να συμμετέχει και ένας εξωτερικός 
εκτιμητής ή εμπειρογνώμονας χωρίς δικαίωμα ψήφου. Ο 
κατά βαθμόν ανώτερος Υπάλληλος της Γ ενικής Γ ραμμα- 
τείας Βιομηχανίας έχει την ευθύνη του συντονισμού του 
Οργάνου Ελέγχου. 

2. Με απόφαση του αρμοδίου Γ ενικού Γ ραμματέα Περι¬ 
φέρειας συγκροτούνται Όργανα Ελέγχου τα οποία ελέγ¬ 
χουν και διαπιστώνουν την πορεία υλοποίησης των εγκε¬ 
κριμένων σχεδίων έργων υποδομής που επιχορηγούνται 
με απόφαση του Γενικού Γ ραμματέα της οικείας Περιφέ¬ 
ρειας και πραγματοποιούνται σύμφωνα με την σχετική 
εγκριτική απόφαση και τις προϋποθέσεις των διατάξεων 
του Ν. 2545/97. 

Το κάθε Όργανο Ελέγχου συγκροτείται από δύο (2) 
υπαλλήλους της οικείας Γ ενικής Γ ραμματείας Περιφέρει¬ 
ας και έναν υπάλληλο της ΓΓΒ. Στα Όργανα Ελέγχου δύ- 
ναται να συμμετέχει και ένας εξωτερικός εκτιμητής ή 
εμπειρογνώμονας χωρίς δικαίωμα ψήφου. Ο κατά βαθ¬ 
μόν ανώτερος Υπάλληλος της Γενικής Γ ραμματείας Περι¬ 
φέρειας έχει την ευθύνη του συντονισμού του Οργάνου 
Ελέγχου. 

3. Υπόψη των Οργάνων Ελέγχου τίθενται όλες οι διοι¬ 
κητικές πράξεις, εγκρίσεις και τυχόν τροποποιήσεις, κα¬ 
θώς και λοιπά απαραίτητα στοιχεία των συγκεκριμένων 
προς έλεγχο επενδυτικών σχεδίων. 

4. Σε περίπτωση που απαιτείται, λόγω της πολυπλοκό- 
τητας και του εξειδικευμένου χαρακτήρα των έργων, ο 
Υπουργός Ανάπτυξης ή ο Γ ενικός Γ ραμματέας της Περι¬ 
φέρειας μπορεί να αναθέτουν σε εξειδικευμένους φορείς 
την τεχνική υποστήριξη των παραπάνω επιτροπών. 

Άρθρο 7 

1. Έργο των Οργάνων Ελέγχου είναι η παρακολούθηση 
και η επιτόπια διενέργεια των αναγκαίων ελέγχων κατόπιν 
αιτήσεως του φορέα ΒΕΠΕ, προκειμένου να διαπιστωθεί 
η πρόοδος υλοποίησης του οικονομικού και φυσικού αντι¬ 
κειμένου του εγκεκριμένου επενδυτικού σχεδίου σύμφω¬ 
να με την ΚΥΑτου άρθρου 5 παρ.1 του Ν. 2545/97, καθώς 
και την παρούσα απόφαση για να καταβληθεί στο φορέα 
ΒΕΠΕ το προβλεπόμενο κάθε φορά τμήμα της επιχορή¬ 
γησης. Παράλληλα ελέγχεται η τήρηση των διατάξεων 
του Ν.2545 /97 ως ισχύει, του Π.Δ. 214/99 και των λοιπών 
σχετικών διατάξεων. 

2. Το Όργανο Ελέγχου, μετά από κάθε έλεγχο που διε¬ 
νεργεί συντάσσει αναλυτική και λεπτομερή έκθεση του 
έργου που πραγματοποιήθηκε μέχρι την ημερομηνία 
ελέγχου και της αξίας αυτού κατά περίπτωση. Η έκθεση 
θα υπογράφεται πρωτότυπα απότα μέλη του Οργάνου σε 
δύο αντίτυπα και θα υποβάλλεται από μεν το Όργανο 
Ελέγχου που έχει συγκροτηθεί με απόφαση του Γενικού 
Γραμματέα Βιομηχανίας στην Διεύθυνση Βιομηχανικής 
Χωροθεσίας και Περιβάλλοντος της Γ ενικής Γ ραμματεί¬ 
ας Βιομηχανίας, από δετό Όργανο Ελέγχου που έχει συ¬ 
γκροτηθεί με απόφαση του αρμόδιου Γ ενικού Γ ραμματέα 

Περιφέρειας στην αρμόδια Υπηρεσία της οικείας Γενικής 
Γραμματείας Περιφέρειας με κοινοποίηση στην Διεύθυν¬ 
ση Βιομηχανικής Χωροθεσίας και Περιβάλλοντος. 

Άρθρο 8 

Η αυτοδίκαιη ανάκληση της απόφασης έγκρισης της 
ΒΕΠΕ διέπεται από το άρθρο 5, παρ. 4 του Ν.2545/97 και 
διαπιστώνεται με κοινή Υπουργική Απόφαση των Υπουρ¬ 
γών Ανάπτυξης και ΠΕΧΩΔΕ. 

Με βάση το ίδιο άρθρο 5, παρ. 4 καθορίζονται και η δια¬ 
δικασία κήρυξης ως έκπτωτου του φορέα ΒΕΠΕ, και η 
υποχρέωση επιστροφής της επιχορήγησης που τυχόν 
έχει λάβει με βάση τις διατάξεις περί εισπράξεως δημο¬ 
σίων εσόδων (ΚΕΔΕ). 

II ΔΙΑΔΙΚΑΣΙΑ ΕΠΙΧΟΡΗΓΗΣΗΣ ΒΙΟΜΗΧΑΝΙΚΩΝ 

ΚΤΙΡΙΩΝ 

Άρθρο 9 

1. Η επιχορήγηση σύμφωνα με το αρθ. 21 του Ν.2545/97 
για έργα ανακαίνισης υφιστάμενων βιομηχανικών κτιρίων 
σύμφωνα με την άδεια οικοδομής τους, έχει ως στόχο να 
αξιοποιηθούν υπό αδράνεια βιομηχανικά κτίρια ώστε να 
αυξηθεί η προσφορά βιομηχανικής στέγης και να καλυ¬ 
φθούν οι ανάγκες της βιομηχανίας. Τα κτίρια αυτά πρέπει 
να έχουν έκταση άνω των 3000 τ.μ., να βρίσκονται στην 
Ελληνική επικράτεια και σε περιοχές όπου επιτρέπεται η 
βιομηχανική χρήση και να έχει διακοπεί η λειτουργία τους 
από τις 15.12.94 έως και σήμερα. 

2. Δικαίωμα συμμετοχής έχουν όλα τα φυσικά και νομι¬ 
κά πρόσωπα που είναι ιδιοκτήτες των βιομηχανικών κτι¬ 
ρίων. Επίσης μπορούν να συμμετέχουν φυσικά ή νομικά 
πρόσωπα που βρίσκονται στη διαδικασία αγοράς των βιο¬ 
μηχανικών κτιρίων εφόσον έχουν συνάψει προσύμφωνο 
αγοράς των κτιρίων. Στην περίπτωση αυτή το αργότερο 2 
μήνες μετά την έγκριση του επιχειρηματικού σχεδίου θα 
πρέπει να υποβληθούν οριστικά συμβόλαια αγοράς των 
κτιρίων διαφορετικά δεν έχει ισχύ η απόφαση ένταξης. 
Επιλέξιμες σε αυτή την περίπτωση θα είναι οι δαπάνες με¬ 
τά τη σύναψη οριστικών συμβολαίων. 

3. Επιλέξιμες είναι οι δαπάνες που αφορούν υλικά και 
εργασίες, που απαιτούνται για διαμορφώσεις εσωτερι¬ 
κών και εξωτερικών χώρων, ώστε τα κτίρια να καταστούν 
κατάλληλα για βιομηχανική χρήση και πραγματοποιού¬ 
νται μετά την ημερομηνία υποβολής της αίτησης με την 
παραπάνω (παρ.2) εξαίρεση. Περιλαμβάνονται κατεδαφί¬ 
σεις και ανεγέρσεις ή βελτιώσεις τοιχοποιίας, έργα για τη 
βελτίωση της ασφάλειας και της αισθητικής των οικοδο¬ 
μών, αντικατάσταση φθαρμένων στοιχείων ή προσθήκη 
νέων όπου απαιτείται, όπως θυρών και παραθύρων, ειδών 
υγιεινής και κ.λ.π. και δαπάνες των αντίστοιχων μελετών. 

Επίσης επιλέξιμες είναι οι δαπάνες που αφορούν δημι¬ 
ουργία των απαραίτητων υποδομών για την εύρυθμη λει¬ 
τουργία των κτιρίων που ενσωματώνονται σ' αυτό. Περι¬ 
λαμβάνονται υδραυλικά έργα εσωτερικού και περιβάλλο¬ 
ντος χώρου, όπως ύδατοδεξαμενές, σηπτικοί ή 
απορροφητικοί βόθροι, δίκτυα ύδρευσης, δίκτυα αποχέ¬ 
τευσης, ηλεκτρολογικές, ηλεκτρονικές και εγκαταστά¬ 
σεις δικτύων, εγκαταστάσεις θέρμανσης, ανελκυστήρες 
προσώπων και φορτίων, δίκτυα πυρασφάλειας κ.λ.π. 

Διευκρινίζεται ότι δεν είναι επιλέξιμες οι δαπάνες: 

- κατεδάφισης του συνόλου του κτιρίου 

- επέκτασης ή προσθήκης καθ’ ύψος στο κτιρίου 


- εξοπλισμού επιχειρήσεων που θα εγκατασταθούν στο 
κτίριο, 

- Φ.Π.Α. 

4. Τα δικαιολογητικά που πρέπει να συνοδεύουν την 
υποβολή της πρότασης είναι: 

- Αίτηση και συμπληρωμένο έντυπο υποβολής πρότα¬ 
σης, που θα χορηγείται από τη Διεύθυνση Βιομηχανικής 
Χωροθεσίας και Περιβάλλοντος (ΔΒΧΠ). 

- Φορολογικές δηλώσεις (Ε9, Ε2) ή άλλα στοιχεία από 
όπου θα προκύπτει ότι το βιομηχανικό κτίριο δεν λειτουρ¬ 
γούσε από 15.12.1994 έως σήμερα. 

- Άδεια οικοδομής του βιομηχανικού κτιρίου. 

- Βεβαίωση χρήσης γης από την αρμόδια πολεοδομική 
υπηρεσία. 

- Έκθεση πολιτικού μηχανικού όπου θα περιγράφεται η 
παρούσα κατάσταση του κτιρίου και οι απαιτούμενες πα¬ 
ρεμβάσεις προκειμένου να καταστεί κατάλληλο για βιο¬ 
μηχανική χρήση. 

- Σχέδιο ανάπτυξης του κτιρίου και οικονομοτεχνική με¬ 
λέτη που θατεκμηριώνειτη βιωσιμότητα και σκοπιμότητα 
της επένδυσης, λαμβάνοντας υπόψη όλες της παραμέ¬ 
τρους του θέματος, όπως το ύψος της επένδυσης και το 
κόστος ανά τ.μ. σε σχέση και με την ανέγερση νέου κτιρί¬ 
ου, το ύψος των ενοικίων και τη ζήτηση βιομηχανικών χώ¬ 
ρων στην περιοχή, τα πλεονεκτήματα και τις προοπτικές 
ανάπτυξης της μεταποιητικής δραστηριότητας στην πε¬ 
ριοχή, καθώς και στοιχεία για τυχόν σκοπούμενη συγκε¬ 
κριμένη χρήση. Επίσης θα περιγράφονται και θα αιτιολο¬ 
γούνται πλήρως όλες οι προτεινόμενες ενέργειες και δα¬ 
πάνες ως προς την αναγκαιότητα και σκοπιμότητά τους 
σε σχέση με το σχέδιο ανάπτυξης του κτιρίου. Θα περι¬ 
λαμβάνονται ακόμη το χρηματοδοτικό σχήμα της επέν¬ 
δυσης και οι χρηματοροές σύμφωνα με το χρονοδιά¬ 
γραμμα υλοποίησης του έργου. 

- Αναλυτικός προϋπολογισμός των προτεινόμενων δα¬ 
πανών. 

- Αναλυτικές προσφορές για όλες τις δαπάνες και τεχνι¬ 
κά εγχειρίδια για τον εξοπλισμό. 

- Υπεύθυνη δήλωση σύμφωνα με την οποία ο φορέας 
δηλώνει ότι οι δαπάνες του προτεινόμενου έργου δεν 
έχουν χρηματοδοτηθεί και δεν έχουν ενταχθεί σε άλλο 
πρόγραμμα, που χρηματοδοτείται από εθνικούς ή κοινο¬ 
τικούς πόρους. 

- Αν ο φορέας πρότασης είναι Νομικό Πρόσωπο το κα¬ 
ταστατικό σύστασής του. 

- Σε περίπτωση δανεισμού, επιστολή Χρηματοπιστωτι¬ 
κού Ιδρύματος, που λειτουργεί επίσημα στην Ελλάδα ή σε 
οποιοδήποτε άλλο κράτος μέλος της Ε.Ε., συνοδευόμενη 
από επίσημη μετάφραση στα Ελληνικά, για την καταρχήν 
εξέταση και θετική εκτίμηση της πρότασης για χρηματο¬ 
δότηση. 

- Αποδεικτικά δυνατότητας καταβολής της ίδιας συμμε¬ 
τοχής, που δεν μπορεί να είναι κατώτερη του είκοσι πέντε 
τοις εκατό (25%) του προϋπολογισμού του επενδυτικού 
προγράμματος που πρέπει να αφορούν άμεσα ρευστο¬ 
ποιήσιμα περιουσιακά στοιχεία (καταθέσεις, ομόλογα, 
μερίδια αμοιβαίων κεφαλαίων, μετοχές). 

δ.Διαδικασία και κριτήρια αξιολόγησης 

- Η ΔΒΧΠ εξετάζει και αξιολογεί τις υποβαλλόμενες 
προτάσεις σύμφωνα με τους όρους της παρούσας και τις 
διατάξεις του Ν.2545/97. Στη συνέχεια συντάσσει προς 
την Γνωμοδοτική Επιτροπή σχετικό εισηγητικό σημείωμα 

για κάθε μία καθώς και συνολική εισηγητική πρόταση με 
ιεράρχηση των υποβληθεισών προτάσεων αξιολογώντας 
τα στοιχεία σκοπιμότητας και βιωσιμότητας της οικονο¬ 
μοτεχνικής μελέτης τους. Με απόφαση του Υπουργού 
Ανάπτυξης ύστερα από εισήγηση της ΔΒΧΠ, η αξιολόγη¬ 
ση των επενδυτικών προτάσεων μπορεί να ανατίθεται και 
σε εξωτερικούς αξιολογητές. Η αμοιβή των αξιολογητών, 
εξωτερικών και υπαλλήλωντης ΔΒΧΠ ανά αξιολογούμενη 
πρόταση θα καθοριστεί με νεώτερη απόφασή μας. 

- Η Γνωμοδοτική Επιτροπή, αφού λάβει υπόψη της τις ει¬ 
σηγήσεις της αρμόδιας Υπηρεσίας εισηγείται στον 
Υπουργό Ανάπτυξης τη σειρά προτεραιότητας ένταξης 
των προτάσεων στο πρόγραμμα, συντάσσοντας σχετικό 
πρακτικό. Οι προτάσεις που δεν ικανοποιούν τις απαιτή¬ 
σεις του άρθρου 21 του Ν.2545/97 καιτης παρούσας Από¬ 
φασης ή δεν περιλαμβάνουν τα προβλεπόμενα δικαιολο- 
γητικά, απορρίπτονται. 

- Ο Υπουργός Ανάπτυξης εκδίδει τις αποφάσεις έγκρι¬ 
σης των επενδυτικών προτάσεων βάση των διατάξεων 
του άρθρου 21 του Ν. 2545/97. Οι αιτούντες των προτά¬ 
σεων που δεν θα χρηματοδοτηθούν θα ενημερωθούν από 
τη ΔΒΧΠ με σχετικό έγγραφο. 

6. Υποχρεώσεις δικαιούχων 

Κτίρια και υποδομές που θα υπαχθούν στις διατάξεις 
του νόμου δεν μπορούν να μεταβιβαστούν και να αλλά¬ 
ξουν χρήση για τα επόμενα πέντε (5) χρόνια από την έκ¬ 
δοση απόφασης ολοκλήρωσης του έργου. 

Οι δικαιούχοι οφείλουν επίσης να τηρούν όλες τις υπο¬ 
χρεώσεις που απορρέουν από το εθνικό και κοινοτικό δί¬ 
καιο, καθώς και τους όρους της παρούσας και της από¬ 
φασης ένταξης. Η μη τήρηση των όρων αυτών θα συνε¬ 
πάγεται την έντοκο επιστροφή των επιχορηγήσεων που 
έχουν ληφθεί. 

7. Τρόπος καταβολής της επιχορήγησης. 

Η δημόσια χρηματοδότηση θα καταβάλλεται σε δύο δό¬ 
σεις ως εξής: 

Α’ ΔΟΣΗ: Μετά την υλοποίηση και πιστοποίηση του 50% 
του φυσικού και οικονομικού αντικειμένου καταβάλλεται 
το 50% της επιχορήγησης. 

Β’ ΔΟΣΗ: Μετά την ολοκλήρωση του φυσικού και οικο¬ 
νομικού αντικειμένου και την πιστοποίηση του συνόλου 
του έργου εκδίδεται απόφαση ολοκλήρωσης του έργου 
από τον Υπουργό Ανάπτυξης και καταβάλλεται το υπό¬ 
λοιπο 50% της επιχορήγησης. 

Γιατην καταβολή της επιχορήγησης είναι απαραίτητη η 
υποβολή των εξής δικαιολογητικών: 

- Ασφαλιστική και φορολογική ενημερότητα. 

- Έκθεση του αρμόδιου ελεγκτικού οργάνου, όπου θα 
πιστοποιείται η εκτέλεση του αντίστοιχου έργου. Το όρ¬ 
γανο αυτό συγκροτείται και λειτουργεί κατ αναλογία των 
αναφερόμενων στα άρθρα 6 και 7 της παρούσας. 

- Άδεια οικοδομής ή άλλες άδειες ή εγκρίσεις που τυχόν 
απαιτούνται για τις εργασίες που επιχορηγούνται. 

Είναι δυνατή η αναμόρφωση του οικονομικού και φυσι¬ 
κού αντικειμένου του έργου, εφόσον έχει ολοκληρωθεί το 
50% αυτού, μέχρι ποσοστού 15% του εγκεκριμένου προ¬ 
ϋπολογισμού. Γ ιατην αναμόρφωση του ενισχυόμενου κό¬ 
στους, ο δικαιούχος υποβάλλει τεκμηριωμένη αίτηση στη 
ΔΒΧΠ της ΓΓΒ, η οποία και διαβιβάζεται στη Γνωμοδοτική 
Επιτροπή και ακολουθείται η διαδικασία που αναγράφε¬ 
ται στη παράγραφο 5 του παρόντος άρθρου. 


III ΔΙΑΔΙΚΑΣΙΑ ΕΠΙΧΟΡΗΓΗΣΗΣ ΕΡΓΩΝ ΣΕ ΒΙΠΕ 
ΤΗΣ ΕΤΒΑ 

Άρθρο 10 

1. Για την επιχορήγηση έργων σε υφιστάμενες βιομη¬ 
χανικές περιοχές (ΒΙ,ΠΕ., ΒΙ.ΠΑ. και ΒΙΟ.ΠΑ.) της ΕΤΒΑ 
ΒΙ.ΠΕ. Α.Ε., η ίδια μπορεί να υποβάλλει σχετικές προτά¬ 
σεις, εφόσον καλύπτεται η απαίτηση της περίπτωσης β 
της παρ. 2 του άρθρου 3 του Ν.2545/97 και εφόσον δεν 
έχουν συσταθεί φορείς διαχείρισης, σύμφωνα με το 
Ν.2545/97. 

2. Για τις παραπάνω περιπτώσεις η ΕΤΒΑ ΒΙ.ΠΕ. Α.Ε. 
υποβάλει στη ΔΒΧΠ επιχειρηματικά σχέδια και αναλυτικό 
τεκμηριωμένο προϋπολογισμό έργου για συγκεκριμένες 
ΒΙ.ΠΕ., ΒΙ.ΠΑ. ή ΒΙΟ.ΠΑ. 

3. Επιλέξιμες είναι οι δαπάνες δημιουργίας υποδομών 
που μπορεί να αφορούν: 

- Μελέτες και κατασκευή νέων κτηρίων ή εκτέλεση ερ¬ 
γασιών αναβάθμισης, βελτίωσης και επέκτασης υφιστα¬ 
μένων κτιρίων. 

- Μελέτες και κατασκευή Ηλεκτρομηχανολογικών και 
λοιπών εγκαταστάσεων, ο μηχανολογικός εξοπλισμός για 
κοινές υπηρεσίεςτων Βιομηχανικών Περιοχών, καθώς και 
εξοπλισμός ηλεκτρονικής διαχείρισης των υποδομών και 
διευκολύνσεων στη χρησιμοποίηση νέων σύγχρονων τε¬ 
χνολογικών υποδομών επικοινωνιών και πληροφορικής. 

- Μελέτες και κατασκευή δρόμων - δικτύων ύδρευσης 
και αποχέτευσης ακαθάρτων υδάτων - αγωγών - δεξαμε¬ 
νών και ακόμη γεωτρήσεις, δίκτυα τηλεπικοινωνιών και 
πληροφορικής, διαμόρφωση του τοπίου με ριζικές ή 
ήπιες αλλαγές, μελέτες και σχέδια έργων υποδομής, κα¬ 
θώς και κατασκευής συνδεόμενων κτιρίων και εν γένει κα¬ 
τασκευή εγκαταστάσεων, καθώς και οργανωτικές δαπά¬ 
νες. 

- Εγκαταστάσεις επεξεργασίας αποβλήτων και παρα¬ 
προϊόντων τους. 

- Μελέτες Περιβαλλοντικών Επιπτώσεων για τα έργα 
που θα επιχορηγηθούν. 

4. Ο Υπουργός Ανάπτυξης για κάθε Βιομηχανική Περιο¬ 
χή, εκδίδει απόφαση έγκρισης και καθορισμού των έργων 
και του αντίστοιχου προϋπολογισμού τους και υπαγωγή 
τους στις διατάξεις του Ν.2545/97. 

5. Τα ΠΕΠ μπορούν να επιχορηγούν, εξ ολοκλήρου ή σε 
συνέργια και συμπληρωματικότητα με το ΕΠΑΝ, τις Βιο¬ 
μηχανικές Περιοχές, που βρίσκονται μέσα στα διοικητικά 
όρια των αντίστοιχων περιφερειών. Στην περίπτωση αυ¬ 
τή, οι περιφέρειες γνωστοποιούν στο Υπουργείο Ανάπτυ¬ 
ξης τον διατιθέμενο για τέτοια έργα προϋπολογισμό και 
ακολουθείται η περιγραφόμενη στις προηγούμενες πα¬ 
ραγράφους του παρόντος άρθρου διαδικασία. 

6. Η απόφαση χρηματοδότησης των παραπάνω έργων 
που έχουν ενταχθεί στο Ν.2545/97 θα εκδίδεται σύμφωνα 
με το άρ.17 παρ. 2 του νόμου αυτού από τον Υπουργό 
Ανάπτυξης ή τον Γ.Γτης Περιφέρειας κατά περίπτωση. 

7. Πριν από την έναρξη οποιουδήποτε έργου, θα υπο¬ 
βάλλεται στις αρμόδιες υπηρεσίες μελέτη περιβαλλοντι¬ 
κών επιπτώσεων των προς χρηματοδότηση έργων, εφό¬ 
σον απαιτείται, και θα εγκρίνονται περιβαλλοντικοί όροι. 

8. Η διαδικασία εκταμίευσης της δημόσιας επιχορήγη¬ 
σης που θα εγκριθεί, καταβάλλεται στο δικαιούχο σύμ¬ 
φωνα με τα άρθρα 3, 5 και 6 και 7 της παρούσας. Επίσης, 
πρέπει να ελέγχεται η τήρηση των όρων του Π.Δ. 214/99 
(ΦΕΚ183/Α799) και η έγκριση περιβαλλοντικών όρων. 

9. Η ΕΤΒΑ ΒΙ.ΠΕ. Α.Ε. υποχρεούται να προβεί σε αύξη¬ 
ση του Μετοχικού Κεφαλαίου της ισόποση με το σύνολο 
της ίδιας συμμετοχής, που αντιστοιχεί στα έργα που θα 
επιχορηγηθούν βάση τωνπροϋποθέσεων και διαδικασιών 
της παρούσας Απόφασης και που δεν μπορεί να είναι μι¬ 
κρότερη του 25% του συνολικού προϋπολογισμού των 
έργων όπως τελικά θα υλοποιηθούν. Οι εγγυητικές επι¬ 
στολές καλής εκτέλεσης που προβλέπονται στο άρθρο 3 
παρ.1 της παρούσας δεν θα επιστρέφονται αν δεν προ¬ 
σκομίζεται ΦΕΚ πιστοποίησης της αύξησης του Μετοχι¬ 
κού Κεφαλαίου, που να αντιστοιχεί στο σύνολο της ίδιας 
συμμετοχής που αναφέρεται παραπάνω. 

Άρθρο 11 

Όμοια διαδικασία ως περιγράφεται στο άρθρο 10 ακο¬ 
λουθείται και για την χρηματοδότηση έργων σε Βιομηχα¬ 
νικές Περιοχές, Βιομηχανικά Πάρκα και Βιοτεχνικά Πάρ¬ 
κα από υφιστάμενους ιδιωτικούς ή μικτούς Φορείς Δια¬ 
χείρισης ή υπό σύσταση Φορείς στο πλαίσιο του 
Ν.2545/97. 

Άρθρο 12 

Μετά την ισχύ της παρούσας καταργούνται οι διατάξεις 
της ΚΥΑ 10392/426 (ΦΕΚ 438/Β798) περί καθορισμού των 
προϋποθέσεων και της διαδικασίας εκταμίευσης επιχο¬ 
ρήγησης και ελέγχου των επενδυτικών σχεδίων που υπά¬ 
γονται στις διατάξεις του Ν.2545/97 "Βιομηχανικές και 
Επιχειρηματικές Περιοχές", και των ΚΥΑ 6599/312/2001 
(ΦΕΚ319/Β701) και29091/1462/2001 (ΦΕΚ 1724/Β/01). 

Η παρούσα απόφαση δεν προκαλεί δαπάνες στον προ¬ 
ϋπολογισμό. 

Η ισχύς της παρούσας Απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2004 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αοιθ. 1431 / 98 (2) 

Συγκρότηση Επιτροπής Αξιολόγησης και Ειδικής Επιτρο¬ 
πής Αξιολόγησης της Δράσης 2.9.4. "Ενίσχυση Δημι¬ 
ουργίας / Επέκτασης Μονάδων για τη Διαχείριση / 
Αξιοποίηση Αποβλήτων" του Άξονα 2 του Ε. Π. Αντα¬ 
γωνιστικότητα, του ΚΠΣ 2000-2006. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του Ν. 1558/85 "Κυβέρνηση και Κυβερνητικά Όργανα". 

2. Του Π.Δ. 229/86 "Σύσταση και Οργάνωση της Γενικής 
Γραμματείας Βιομηχανίας" όπως τροποποιήθηκε και συ¬ 
μπληρώθηκε από το Π.Δ. 396/88 και το Π .Δ. 189/95. 

3. Του Π.Δ. 27/96 "Συγχώνευση ΥπουργείωνΤουρισμού, 
Βιομηχανίας, Ενέργειας και Εμπορίου στο Υπουργείο 
Ανάπτυξης". 

4. Της 485/31.10.2001 (ΦΕΚ 1484/Β/31.10.2001) Κοινής 
Απόφασης του Πρωθυπουργού και του Υπουργού Ανά¬ 
πτυξης περί ανάθεσης αρμοδιοτήτων στους Υφυπουρ¬ 
γούς Ανάπτυξης. 

5. Του Π.Δ. 93/97 (ΦΕΚ 92/Α/16.5.97) "Όροι και διαδικα¬ 
σίες για την ένταξη και χρηματοδότηση έργων του ιδιωτι¬ 


κού τομέα σε προγράμματα ή τμήματα τους του Υπουρ¬ 
γείου Ανάπτυξης τα οποία αναφέρονται στους τομείς βιο¬ 
μηχανίας, ενέργειας, έρευνας και τεχνολογίας. 

6. Της Δ13/Φ5.27/18038/8.12.2000 Κοινής Υπουργικής 
Απόφασης "Σύσταση Ειδικής Γ ραμματείας για την Αντα¬ 
γωνιστικότητα και σύσταση Ειδικής Υπηρεσίας Διαχείρι¬ 
σης Επιχειρησιακού Προγράμματος Ανταγωνιστικότητα". 

7. Του Ν. 2860/2000 (ΦΕΚ 251/Α/2000) περί Διαχείρι¬ 
σης, Παρακολούθησης και Ελέγχου του Γ’ Κοινοτικού 
Πλαισίου Στήριξης (Γ’ ΚΠΣ). 

8. ΤηςΌ (2001) 550/14.3.2001 Απόφαση Επιτροπής της 
Ε.Ε. για έγκριση ενός Επιχειρησιακού Προγράμματος 
Ανταγωνιστικότητας, το οποίο εντάσσεται στο Κοινοτικό 
Πλαίσιο Στήριξης για τις Κοινοτικές Διαρθρωτικές Πα¬ 
ρεμβάσεις στην Ελλάδα. 

9. Της 5879/2.9.4/1640/22.7.2003 Απόφαση του Ειδικού 
Γ ραμματέαΑνταγωνιστικότηταςγιατηνένταξητης Πράξης 
2.9.4.1 "Ενίσχυση της δημιουργίας / επέκτασης μονάδων 
για τη διαχείριση ή/και αξιοποίηση αποβλήτων" στο ΕΠΑΝ. 

10. Της 13581/717/23.7.2003 Απόφασης του Υφυπουρ¬ 
γού Ανάπτυξης "Πρόσκληση εκδήλωσης ενδιαφέροντος 
για υποβολή προτάσεων έργων προς ένταξη στη Δράση 
2.9.4. "Ενίσχυση της δημιουργίας / επέκτασης μονάδων 
για τη διαχείριση ή/και αξιοποίηση αποβλήτων", του Άξο¬ 
να 2 του Ε. Π. Ανταγωνιστικότητα, του ΚΠΣ 2000-2006", 
αποφασίζουμε: 

1) Τη συγκρότηση Επιτροπής Αξιολόγησης και Ειδικής 
Επιτροπής Αξιολόγησης των προτάσεων που υποβλήθη¬ 
καν στο πλαίσιο της Δράσης 2.9.4 "Ενίσχυση Δημιουργίας 
/ Επέκτασης Μονάδων για τη Διαχείριση / Αξιοποίηση 
Αποβλήτων" του Άξονα 2 του Επιχειρησιακού Προγράμ¬ 
ματος Ανταγωνιστικότητα ΕΠΑΝ. 

2) Η Επιτροπή Αξιολόγησης αποτελείται από τους: 

- Γεώργιο Τσούκα, Γενικό Δ/ντη Στήριξης Βιομηχανίας, 
ως Πρόεδρο της Επιτροπής. 

- Ιωάννη Πατίρη, Δ/ντη της Δ/νσης Βιομηχανικής Χωρο- 
θεσίας και Περιβάλλοντος, ως μέλος και αναπληρωτή του 
Προέδρου. 

- Χρήστο Καλούδη, Προϊστάμενο Τμήματος της Δ/νσης 
ΕΑΡΘ του ΥΠΕΧΩΔΕ, ως μέλος. 

- Αδαμάντιο Σκορδίλη Προϊστάμενο Γ ραφείου Εναλλα¬ 
κτικής Διαχείρισης Συσκευασιών και άλλων προϊόντων 
του ΥΠΕΧΩΔΕ, ως μέλος. 

- Ισμήνη Βαλσαμή, Εμπειρογνώμονας. 

3) Αναπληρωτές των ανωτέρω ορίζονται οι: 

-Σοφία Λεβέντη, Δ/ντρια 1ης Κλαδικής Διεύθυνσης Βιο¬ 
μηχανικής Πολιτικής. 

- Δημήτρης Παπαιακώβου, Δ/ντής της Δ/νσης Διεθνών 
Βιομηχανικών Σχέσεων της ΓΓΒ. 

4) Γραμματειακή υποστήριξη στην Επιτροπή Αξιολόγη¬ 
σης θα παρέχει η: 

- Αγγελική Μαθά, Υπάλληλος της Δ/νσης Βιομηχανικής 
Χωροθεσίας και Περιβάλλοντος με αναπληρώτρια την 
Ελένη Φερτάκη Υπάλληλο της Δ/νσης Βιομηχανικής Χω¬ 
ροθεσίας και Περιβάλλοντος 

5) Έργο της Επιτροπής Αξιολόγησης είναι η γνωμοδό¬ 
τηση προς τον Υφυπουργό Ανάπτυξης επί των προτάσε¬ 
ων που έχουν υποβληθεί προς ένταξη στο παραπάνω 
πρόγραμμα. Τ ο έργο της επιτροπής αξιολόγησης θα υπο- 
στηριχθεί από την Ειδική Επιτροπή Αξιολόγησης. 

6) Η Ειδική Επιτροπή Αξιολόγησης αποτελείται από 
τους: 

- Απόστολο Ζαρκάδα Προϊστάμενο Τμήματος της 
Δ/νσης Βιομηχανικής Χωροθεσίας και Περιβάλλοντος. 

- Γιώργο Φωτεινογιαννόπουλο, Προϊστάμενο Τμήματος 
της Δ/νσης Βιομηχανικής Χωροθεσίας και Περιβάλλο¬ 
ντος. 

- Αγιάλεω Ουέρκνεχ, Προϊστάμενο Τμήματος της 
Δ/νσης Βιομηχανικής Χωροθεσίας και Περιβάλλοντος. 

- Δημοσθένη Βοϊβόντα, Υπάλληλο της Δ/νσης Βιομηχα¬ 
νικής Χωροθεσίας και Περιβάλλοντος. 

- Γιώργο Καπανταϊδάκη, Υπάλληλο της Δ/νσης Βιομη¬ 
χανικής Χωροθεσίας και Περιβάλλοντος. 

- Σύνθια Σταθάκη, Υπάλληλο της Δ/νσης Βιομηχανικής 
Χωροθεσίας και Περιβάλλοντος. 

- Χρυσούλα Χριστάνα, Υπάλληλο της Δ/νσης Βιομηχανι¬ 
κής Χωροθεσίας και Περιβάλλοντος. 

- Λουκά Γουργιώτη, Υπάλληλο της Δ/νσης Βιομηχανικής 
Χωροθεσίας και Περιβάλλοντος. 

- Δημήτρη Κομίλη, Υπάλληλο της Δ/νσης Διεθνών Βιο¬ 
μηχανικών Σχέσεων. 

- Αθηνά Τσόκα, Υπάλληλο της Δ/νσης Μικρομεσαίων 
Επιχειρήσεων. 

- Αθηνά Πνευματικάτου, Υπάλληλο της Δ/νσης Μικρο- 
μεσαίων Επιχειρήσεων. 

- Ειρήνη Πιτταρά, Προϊστάμενο Τμήματος της Δ/νσης 
Βιομηχανικών Επενδύσεων. 

- Κωνσταντίνος Γαλιώτος, Εμπειρογνώμονας Σύμβου¬ 
λος του ΥΠΑΝ. 

- Αικατερίνη Ιακωβίδου, Υπάλληλο της Δ/νσης ΕΑΡΘ 
του ΥΠΕΧΩΔΕ. 

- Αλέξανδρος Καραβανάς, Υπάλληλο της Δ/νσης ΕΑΡΘ 
του ΥΠΕΧΩΔΕ. 

- Βασιλική Τρύφωνα, Υπάλληλο της Δ/νσης ΕΑΡΘ του 
ΥΠΕΧΩΔΕ. 

- Αναστασία Αρφανάκου, Αναπληρώτρια Προϊσταμένη 
Γραφείου Εναλλακτικής Διαχείρισης Συσκευασιών και 
άλλων Προϊόντων του ΥΠΕΧΩΔΕ. 

- Πέτρο Βαρελίδη, Υπάλληλο Γ ραφείου Εναλλακτικής 
Διαχείρισης Συσκευασιών και άλλων Προϊόντωντου ΥΠΕ¬ 
ΧΩΔΕ. 

- Μαρία Μπάρλα, Υπάλληλο Γραφείου Εναλλακτικής 
Διαχείρισης Συσκευασιών και άλλων Προϊόντωντου ΥΠΕ¬ 
ΧΩΔΕ. 

7) Αναπληρωτές των παραπάνω είναι οι: 

- Διονύσης Καλογερόπουλος, Υπάλληλο της Δ/νσης Μι- 
κρομεσαίων Επιχειρήσεων. 

- Παρασκευή Ξένου, Υπάλληλο της Δ/νσης ΕΑΡΘ του 
ΥΠΕΧΩΔΕ. 

-ΔημήτρηΤσόστσο, Υπάλληλο Γραφείου Εναλλακτικής 
Διαχείρισης Συσκευασιών και άλλων Προϊόντωντου ΥΠΕ¬ 
ΧΩΔΕ. 

8) Έργο της Ειδικής Επιτροπής Αξιολόγησης είναι η 
αξιολόγηση και βαθμολόγηση των προτάσεων που έχουν 
υποβληθεί προς ένταξη στο παραπάνω πρόγραμμα σύμ¬ 
φωνα με τον Οδηγό του Προγράμματος, τον Οδηγό Αξιο¬ 
λόγησης και το Έντυπο Αξιολόγησης και τις σχετικές οδη¬ 
γίες και διαδικασίες που ισχύουν. Επίσης έργο της Ειδι¬ 
κής Επιτροπής είναι η εισήγηση των θεμάτων στην 
Επιτροπή Αξιολόγησης. 

9) Το γενικό συντονισμό του έργου της αξιολόγησης θα 
έχει η Δ/νση Βιομηχανικής Χωροθεσίας και Περιβάλλο¬ 
ντος. 

10) Η αμοιβή του προέδρου, των μελών και γραμματέων 
της Επιτροπής Αξιολόγησης, καθώς επίσης καιτων μελών 


της Ειδικής Επιτροπής Αξιολόγησης θα ορισθούν με νεώ- 
τερη Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,23 Ιανουάριου 2004 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αοιθ. Δ9Β/Φ166/οικΙ 508/ΓΔΦΠ374/10 (3) 

Χαρακτηρισμός γεωθερμικών πεδίων. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν.Δ/τος 210/1973 "Περί Μεταλλευτικού Κώδικος" 
όπως τροποποιήθηκε εν μέρει με το Ν. 274/1976 "Περί 
τροποποιήσεωςτου Μεταλλευτικού Κώδικος". 

β. Του Ν.Δ/τος 180/1974 "Περί ρυθμίσεως θεμάτωνανα- 
κυπτόντων κατά την εφαρμογή του Μεταλλευτικού Κώδι¬ 
κος λόγω καταργήσεως των Περιφερειακών Διοικήσεων. 

γ. Του Ν. 1558/1985 "Κυβέρνηση και Κυβερνητικά Όρ¬ 
γανα". 

δ. Του Π.Δ. 437/1985 "Καθορισμός και ανακατανομή 
των αρμοδιοτήτων των Υπουργείων". 

ε. Του Π.Δ. 381 /1989 "Περί οργανισμού του Υπουργείου 
Βιομηχανίας, Ενέργειας και Τεχνολογίας". 

στ. Του Π.Δ. 27/96 "Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης". 

2. Την 485/31.10.2001 απόφαση του Πρωθυπουργού 
και του Υπουργού Ανάπτυξης "Ανάθεση αρμοδιοτήτων 
στους Υφυπουργούς Ανάπτυξης Αλέξανδρο Καλαφάτη, 
Χρήστο Θεοδώρου καιΔημήτριο Γεωργακόπουλο". 

3. Το Νόμο 3175/03 (ΦΕΚ207/Β/29.8.2003) "Αξιοποίηση 
του γεωθερμικού δυναμικού, τηλεθέρμανση και άλλες 
διατάξεις." και ειδικότερατοάρθρο2παρ.1 περίπτωση (ζ) 
και (η) αυτού σύμφωνα με το οποίο με απόφαση του Υπ. 
Αν. καθορίζονται τα χαρακτηριστικά και ο βαθμός αξιοπι¬ 
στίας των εκτιμήσεων προκειμένου να χαρακτηριστεί ένα 
Γεωθερμικό πεδίο βεβαιωμένο ή πιθανό και την παρ 2 του 
ιδίου άρθρου, αποφασίζουμε: 

Α. Ως βεβαιωμένο γεωθερμικό πεδίο υψηλής θερμο¬ 
κρασίας μπορεί να χαρακτηριστεί, με την απόφαση του 
Υπουργού Ανάπτυξης που προβλέπεται στην παρ.2. του 
άρθρου 2 του Ν3175/03, ένα πεδίο που συγκεντρώνει 
απαραίτητα τουλάχιστον τα παρακάτω χαρακτηριστικά : 

1. έχουν γίνει γνωστά και τεκμηριωμένα από ερευνητι¬ 
κές εργασίες τόσο η γεωμετρία του ταμιευτήρα όσο και η 
έκταση του πεδίου με απόκλιση μικρότερη του 10% και 
βαθμό εμπιστοσύνης μεγαλύτερο του 90%. 

2. είναι γνωστά από παραγωγικές γεωτρήσεις και δοκι¬ 
μές άντλησης με απόκλιση μέχρι 10% και βαθμό εμπιστο¬ 
σύνης μεγαλύτερο του 90%: 

ί. η θερμοκρασιακή κατανομή στον ταμιευτήρα και η 
θερμοκρασία εξόδου των ρευστών στην επιφάνεια (έξο¬ 
δο των γεωτρήσεων). 

Π. τα δεδομένα παροχής και πίεσης ρευστού. 

3. στοιχεία των χαρακτηριστικών του ρευστού (χημική 
σύσταση) όπως αναφέρονται παρακάτω: 

- ποσοστό υγρής και αέριας φάσης 

- χημική ανάλυση του νερού για τα στοιχεία 5ί0 2 , Ν3+, 
Κ+, 03+ 2 , Μ0, ΗΩΟ, - 00ν 2 ,50 4 2 , Η3', ΟΙ, Ρ, ΑΙ+ 3 , 
Τ.Ω.5., Ρθ +2 +3 , Β. 

-ανάλυση αέριας φάσης ως προςταΩ0 2 ,ΩΗ 4 , Η 2 5,0 2 , 
Η 2 , Ν 2 , ΝΗ 3 Περιεκτικότητα σε ραδιενεργά στοιχεία (ρά¬ 
διο, υ, ραδόνιο). 

- ρΗ και η θερμοκρασία ρΗ. 

- Τάσεις επικαθήσεων και διαβρώσεων. 

με τα φυσικοχημικά χαρακτηριστικά να καθορίζονται 
στα πλαίσια των ορίων φυσικής διακύμανσής τους. 

4. πιθανά παραπροϊόντα και υποπροϊόντα. 

Β. Ως βεβαιωμένο γεωθερμικό πεδίο χαμηλής θερμο¬ 
κρασίας μπορεί να χαρακτηριστεί, με την απόφαση του 
Υπουργού Ανάπτυξης που προβλέπεται στην παρ. 2 του 
άρθρου 2 του Ν3175/03, ένα πεδίο που συγκεντρώνει 
απαραίτητα τουλάχιστον τα παρακάτω χαρακτηριστικά. 

1. έχουν γίνει γνωστά και τεκμηριωμένα από ερευνητικές 
εργασίες η έκταση του πεδίου και η κατακόρυφη εξάπλω- 
σή του (ελάχιστο / μέγιστο βάθος)με απόκλιση μικρότερη 
του 10% και βαθμό εμπιστοσύνης μεγαλύτερο του 90%. 

2. είναι γνωστά με βαθμό εμπιστοσύνης μεγαλύτερο 
του 90% για κατάσταση ισορροπίας χωρίς να λαμβάνο- 
νται υπόψιν μεταβολές από παρατεταμένη εκμετάλλευση 
η φαινόμενα υπεραντλήσεων: 

ί. η θερμοκρασία εξόδου των ρευστών στην επιφάνεια 
(έξοδο των γεωτρήσεων) με απόκλιση μέχρι 10%. 

ϋ. τα δεδομένα παροχής και πίεσης ρευστού με απόκλι¬ 
ση μέχρι 15%. 

3. στοιχεία των χαρακτηριστικών του ρευστού (χημική 
σύσταση) όπως αναφέρονται παρακάτω: 

- ποσοστό υγρής και αέριας φάσης 


- χημική ανάλυση του νερού για τα στοιχεία 3ί0 2 , Ν3+, 
Κ+, 03+ 2 , Μςι, Η00 3 -, 00 3 " 2 ,50 4 ' 2 , Η5", ΟΙ", Ρ, ΑΙ+ 3 , 
Τ.Ω.5., Ρθ +2 ’ +3 , Β. 

- ανάλυση αέριας φάσης ως προς τα Ω0 2 ,ΩΗ 4 , Η 2 5, 0 2 , 

η 2 , ν 2 , νη 3 . 

- Περιεκτικότητα σε ραδιενεργά στοιχεία (ράδιο, υ, ρα¬ 
δόνιο) . 

- ρΗ και η θερμοκρασία ρΗ. 

- Τάσεις επικαθήσεων και διαβρώσεων. 

με τα φυσικοχημικά χαρακτηριστικά να καθορίζονται 
στα πλαίσια των ορίων φυσικής διακύμανσής τους. 

4. πιθανά παραπροϊόντα και υποπροϊόντα. 

Γ. Ως πιθανό γεωθερμικό πεδίο μπορεί να χαρακτηρι¬ 
στεί, με την απόφαση του Υπουργού Ανάπτυξης που προ- 
βλέπεται στην παρ.2. του άρθρου 2 του Ν3175/03, ένα πε¬ 
δίο που συγκεντρώνει απαραίτητα τουλάχιστον τα παρα¬ 
κάτω χαρακτηριστικά: 

1. υπάρχουν δεδομένα από γεωτρήσεις ώστε να είναι δυ¬ 
νατόν να καθοριστεί η θερμοκρασία εξόδου των ρευστών 
στην επιφάνεια (έξοδο των γεωτρήσεων) με απόκλιση μι¬ 
κρότερη του 20% και βαθμό αξιοπιστίας τουλάχιστον 70%. 

2. μπορεί να προσδιοριστεί η έκταση και κατακόρυφη 
εξάπλωσήτου πεδίου με απόκλιση μικρότερη του 30% και 
βαθμό αξιοπιστίας τουλάχιστον 70%. 

Από την δημοσίευση αρχίζει η ισχύς της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2004 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




